Document ID: /roh_data/filtered/fineweb-2-filterrobots_roh.jsonl.gz/4437

Dapi che Andreas Meyer ha surpiglià la direcziun tar la Viafier federala il 2007, ha la SBB vendì terren en ina valita dad 1,5 milliardas francs. Sulet l'onn passà hajan ins vendì terren per 203,7 milliuns francs, rapporta la gasetta «SonntagsBlick». Ina gronda part dal terren ha la SBB vendì a privats.
Las venditas na plaschan dentant betg a tuts. Uschia discurra la cussegliera naziunala da la Partida socialdemocrata da Turitg Jacqueline Badran d'ina «defraudaziun da possess dal pievel svizzer».
Sviluppar enstagl da vender
En futur veglian ins dentant vender pli pauc terren, ha in pledader da la SBB ditg. La SBB veglia midar la funcziun da quels ed utilisar sez els.
Terren da la SBB
La SBB posseda dapli che 94 milliuns meters quadrat terren. Quai è pli grond ch'il Lai da Turitg.
RR novitads 12:00